1990 és 1994 között 61 alkalommal szerepelt az Egyesült Államok válogatottjában. 1987-ben kapta meg az amerikai állampolgárságot. 1990 november 21-én egy Szovjetunió elleni mérkőzésen mutatkozott be a nemzeti csapatban. A válogatott alapembere volt az 1990-es évek első felében és tagja volt az 1991-es CONCACAF-aranykupán aranyérmet szerzett csapatnak. Részt vett a hazai rendezésű 1994-es világbajnokságon. Annak ellenére, hogy a torna idején már 38 éves volt (az amerikai keret legidősebb tagja) az amerikai válogatott négy mérkőzéséből háromszor is kezdőként lépett pályára.